***OKVIRNI SPORAZUM št. 2431 –21- 000470/0***

***OKVIRNI SPORAZUM izvajalca št.:***

*Št. zadeve:43001-115/2021*

sklenjen med

|  |  |
| --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ki jo zastopa direktorica Ljiljana Herga, univ. dipl. inž. geol.  |
| in |  |
| **IZVAJALCEM:** |  |
|  |  |
|  | Identifikacijska št. za DDV:  | SI |
|  | Številka TRR izvajalca :  |  |

**I. PREDMET OKVIRNEGA SPORAZUMA**

*1. člen*

Z okvirnim sporazumom naročnik oddaja, izvajalec pa prevzema izvedbo naslednjih del:

**Okvirni sporazum za dobavo prometne signalizacije in opreme na G+R cestah na območju RS**

Ponudba izvajalca je sestavni del okvirnega sporazuma. Dela se izvede na osnovi popisa količin-specifikacije dobave, ki ga je izdelal DRI upravljanje investicij, Družba za razvoj infrastrukture, d. o. o., dne marec 2021.

Naročnik se v primeru, če/ko bo potreboval dobave za področje, ki ga pokriva ta okvirni sporazum, slednje zavezuje naročiti pri izvajalcu. Naročnik se s tem okvirnim sporazumom ne zavezuje, da bo naročil določeno količino predmetnih dobav, saj je količina zanj v trenutku sklepanja tega sporazuma objektivno neugotovljiva. Naročnik lahko kadarkoli preneha z naročanjem dobav po okvirnem sporazumu. Naročnik in izvajalec se izrecno dogovorita, da so navedene količine posameznih dobav iz ponudbe izvajalca okvirne.

Izvajalec bo dobavljal prometno signalizacijo in opremo na podlagi pisnega naročila naročnika v zahtevanih količinah, v skladu s specifikacijo naročila in v dogovorjenih rokih. V primeru manjšega ali večjega obsega naročil od predvidenega, izvajalec izrecno izjavlja, da iz tega naslova zoper naročnika ne bo uveljavljal kakršnih koli zahtevkov.

Izvajalec se zavezuje v času trajanja tega okvirnega sporazuma dobaviti prometno signalizacijo in opremo, ki je predmet tega okvirnega sporazuma, po cenah na enoto posameznega kosa, določenih skladno s ponudbo izvajalca, ki je priloga in sestavni del tega okvirnega sporazuma.

Razen plačila dobavljenih količin blaga po teh cenah, izvajalec nima nobenega zahtevka proti naročniku, če naročila, ki jih naročnik naroči ne dosegajo predvidenega okvirnega obsega dobav okvirnega sporazuma.

**II. OCENJENA VREDNOST DEL**

*2. člen*

Ocenjena vrednost okvirnega sporazuma je okvirna in za naročnika ni zavezujoča.

Cene na enoto za blago, ki je predmet tega okvirnega sporazuma, so določene v ponudbi ponudnika, ki je sestavni del tega okvirnega sporazuma.

Naročnik in izvajalec sklepata okvirni sporazum na osnovi ponudbe izvajalca št. ……………. z dne ………………… v potrjeni in sprejeti predračunski vrednosti, ki znaša vključno z DDV

………………………………. EUR

(z besedo: 00/100)

od tega DDV: …………………….. EUR

(z besedo: 00/100)

Natančna količina in specifikacija dobavljenega blaga po tem okvirnem sporazumu bo razvidna iz posameznih dobavnic in računov izvajalca.

**III. OBDOBJE VELJAVNOSTI OKVIRNEGA SPORAZUMA IN ROKI DOBAVE**

*3. člen*

Izvajalec se obvezuje pričeti z dobavo prometne signalizacije in opreme takoj po sklenitvi okvirnega sporazuma. Izvajalec se obvezuje izvršiti posamezno dobavo v roku 5 dni za znake za nevarnost in znake za izrecne odredbe z dopolnilnimi tablami in znake za naselje (2434) in konec naselja (2435); v roku 15 dni za ostale prometne znake, drogove in opremo po prejemu naročila. Naročnik oz. njegovi pooblaščenci bodo naročilo posamezne dobave s specifikacijo izvedli pisno po elektronski pošti, na naslov, ki je naveden v ponudbi izvajalca. Za naročilo veljajo pogoji in način dobave prometne signalizacije in opreme v 10.1. točki »Tehničnih pogojev za prometno signalizacijo in prometna ogledala ter pogoji dobave«, ki so sestavni del razpisne dokumentacije. Morebitne spremembe elektronskih naslovov si naročnik in izvajalec posredujeta pisno. Rok posamezne dobave je bistvena sestavina sporazuma.

Izvajalec se zavezuje izvajati dobave v obdobju oseminštirideset (48) mesecev po sklenitvi okvirnega sporazuma.

*4. člen*

Če izvajalec zamuja glede na rok dobave iz 3. člena, tega sporazuma, je o tem dolžan pred iztekom roka pisno obvestiti naročnika in ga zaprositi za podaljšanje roka.

**IV. OBVEZNOSTI NAROČNIKA**

*5. člen*

Naročnik se obvezuje izročiti izvajalcu potrebno dokumentacijo za izvršitev prevzetih del takoj po sklenitvi okvirnega sporazuma.

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

Ob prevzemu je naročnik oz. njegov pooblaščenec dolžan pregledati dobavljeno prometno signalizacijo in opremo. Morebitne napake se vpišejo v primopredajni zapisnik o prevzemu blaga, pri čemer se sporazumno določi rok za njihovo odpravo. Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik na stroške izvajalca. Za pokritje teh stroškov bo naročnik unovčil garancijo za dobro izvedbo pogodbenih obveznosti.

**V. OBVEZNOSTI IZVAJALCA**

*6. člen*

Izvajalec izjavlja, da mu je poznan predmet okvirnega sporazuma in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto dokumentacijo, ter da so mu razumljivi in jasni pogoji in okoliščine za pravilno izvedbo del.

Izvajalec se obvezuje da najkasneje v 15 dneh po sklenitvi okvirnega sporazuma naročniku izroči nepogojno, nepreklicno in na prvi poziv unovčljivo garancijo za dobro izvedbo pogodbenih obveznosti (bančno garancijo ali garancijo zavarovalnice) skladno z »Navodili za pripravo ponudbe« v višini 40.000,00 EUR; garancija mora biti veljavna in v zahtevani višini izterljiva vsaj eno leto od podpisa okvirnega sporazuma; garancijo mora izvajalec vsaj 3 mesece pred potekom njene veljavnosti podaljšati najmanj za eno leto oz. do izteka okvirnega sporazuma garancija mora biti po vsebini skladna z vzorcem iz razpisne dokumentacije. Če se v času trajanja izvedbe okvirnega sporazuma spremenijo določila tega okvirnega sporazuma, bo naročnik zahteval temu ustrezno spremembo garancije za dobro izvedbo del.

Če izvajalec v roku, določenem s tem okvirnim sporazumom ne predloži zahtevane garancije za dobro izvedbo pogodbenih obveznosti, naročnik njegovo situacijo oziroma račun zavrne.

Izvajalec je dolžan omogočiti naročniku ali njegovemu pooblaščencu nadzor nad izvajanjem storitev po tem okvirnem sporazumu in s tem v zvezi vpogled v vso dokumentacijo, s katero izvajalec razpolaga in se nanaša na storitve po tem okvirnem sporazumu.

Če naročnik to zahteva, mu je izvajalec dolžan izročiti kalkulacijo postavk iz ponudbenega predračuna v obliki kot jo zahteva naročnik, v roku največ 8 dni po prejemu pisnega naročila.

Izvajalec mora varovati kot poslovno skrivnost vse podatke naročnika, do katerih ima pri izvajanju tega okvirnega sporazuma dostop.

Izvajalec je dolžan omogočiti naročniku ali njegovemu pooblaščencu nadzor nad izvajanjem storitev po tem okvirnem sporazumu in s tem v zvezi vpogled v vso dokumentacijo, s katero izvajalec razpolaga in se nanaša na storitve po tem okvirnem sporazumu.

*7. člen*

Izvajalec se obvezuje, da bo vsa dela po tem okvirnem sporazumu opravil vestno in po pravilih stroke, pri čemer bo skrbel, da bo delo opravljeno ekonomično v okviru določil tega okvirnega sporazuma in morebitnih dodatnih dogovorov med pogodbenima strankama.

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi okvirnega sporazuma o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil okvirni sporazum z naročnikom, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik bo zavrnil predlog za vključitev novega podizvajalca tudi v primeru, ko gre za gospodarski subjekt, ki je oddal ponudbo za predmetno javno naročilo in v določenem roku ni odpravil pomanjkljivosti v ponudbi, ni predložil zahtevanih pojasnil ali stvarnih dokazil za navedbe v ponudbi ali ni dal soglasja k odpravi računskih napak ali je naročnik zaradi njegovega ravnanja unovčil garancijo za resnost ponudbe. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Pri korespondenci z naročnikom v zvezi z okvirnim sporazumom, se na prvi strani dopisov, v zgornjem desnem kotu navede naročnikovo številko zadeve in številko okvirnega sporazuma.

**VI. NAČIN OBRAČUNAVANJA OPRAVLJENIH DEL**

*8. člen*

Dobavo po tem okvirnem sporazumu bo izvajalec obračunal po:

* cenah na enoto iz ponudbe in po dejansko dobavljenih količinah, potrjenih po dobavnicah

Iz računa oz. situacije mora biti razvidna vrsta, količina in cena dobavljenega blaga. Obvezna priloga računu oz. situaciji so:

* prejeta naročila s strani naročnika
* podpisane dobavnice od koncesionarja
* obračun izvedenih dobav v kumulativnem prikazu.

Opravljena dela izvajalec obračuna z izstavitvijo računa oz. začasne ali končne situacije. Pri izstavitvi računa ali situacije se mora izvajalec sklicevati na številko okvirnega sporazuma!

Cene iz okvirnega sporazuma za enoto so fiksne. Izvajalec ni upravičen do podražitev.

 V primeru ugotovljene neustrezne kvalitete izdelka ima naročnik pravico delno ali v celoti zavrniti ali zmanjšati račun oziroma obračunsko situacijo.

*9. člen*

Za vsako postavko, ki v ponudbi ni opredeljena, mora dobavitelj pred izvedbo naročila izdelati predračun, in ga poslati v potrditev naročniku.

**VII. NAČIN PLAČEVANJA OPRAVLJENIH DEL**

*10. člen*

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavnemu okvirnemu sporazumu.

**VIII. POGODBENA KAZEN**

*11. člen*

Če izvajalec po svoji krivdi prekorači rok posamezne dobave prometne opreme, kot je opredeljeno v 1. odstavku 3. člena tega okvirnega sporazuma, je dolžan plačati pogodbeno kazen v višini 1% (enega odstotka) od vrednosti posamezne dobave z DDV za vsak zamujeni koledarski dan. Pogodbena kazen bo obračunana ob končni situaciji. Skupni znesek kazni ne more presegati 10% (deset odstotkov) vrednosti posamezne dobave. Kumulativna vrednost vseh pogodbenih kazni ni navzgor omejena.

Naročnik in izvajalec soglašata, da pravica zaračunati kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja kazni.

**IX. GARANCIJSKI ROK**

*12. člen*

Izvajalec daje garancijo za kakovost dobavljene prometne signalizacije in opreme toliko kot je navedeno v ponudbi dobavitelja (bančno garancijo ali garancijo zavarovalnice). Garancijski rok prične teči od dneva prevzema prometne signalizacije in opreme.

Garancijske doba za znake je minimalno 6 let za folijo TIP 1 in 10 let za folijo TIP 2 in TIP 3, za znak kot celoto: za oprijem folije na podlogo znaka, za stike oziroma spoje podloge znaka z ojačitvenimi profili, za oprijem zaščitene folije potiskane površine, za svetlobno odbojne lastnosti, za kromatične lastnosti, pri normalni uporabi znaka. Za normalno uporabo znaka šteje razpisana obremenitev z vetrom, snegom ter drugimi vremenskimi pogoji, ki vplivajo na svetlobno odsevne materiale.

Celotno prometno ogledalo mora imeti najmanj 6-let garancije po postavitvi, na vse vremenske in mehanske vplive. Zrcalna površina mora biti izdelana iz nerjavnega materiala.

*13. člen*

Ob prevzemu je naročnik oz. njegov pooblaščenec dolžan pregledati dobavljeno prometno signalizacijo in opremo. Morebitne napake se vpišejo v primopredajni zapisnik o prevzemu blaga, pri čemer se sporazumno določi rok za njihovo odpravo.

Izvajalec se obvezuje, na naročnikovo zahtevo, ugotovljene napake v garancijski dobi, odpraviti v dogovorjenem roku. Če izvajalec ne odpravi napak v dogovorjenem roku, jih je, po načelu dobrega gospodarja, upravičen odpraviti naročnik in to na račun izvajalca. Za pokritje teh stroškov bo izvajalec ob izteku vsakega 12 mesečnega obdobja izročil naročniku garancijo za odpravo napak v garancijskem roku, ki se bo glasila na 5 % (pet odstotkov) izplačane vrednosti (brez DDV) dobav v preteklem 12 mesečnem obdobju. Rok trajanja garancije mora biti za en (1) mesec daljši, kot je garancijski rok. Garancijo za odpravo napak v garancijski dobi bo izvajalec naročniku izročil najkasneje v 15. dneh po izteku vsakega 12 mesečnega obdobja.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost garancije za odpravo napak v garancijskem roku vsaj 15 dni pred iztekom garancijskega roka. V primeru, da izvajalec ne podaljša veljavnosti garancije, lahko naročnik garancijo unovči.

Garancijo za dobro izvedbo sme naročnik unovčiti v primeru, ko izvajalec brez utemeljenih razlogov ne izpolnjuje pogodbenih obveznosti ali če preneha ali delno preneha izvajati dejavnost iz okvirnega sporazuma

**X. ODSTOP OD OKVIRNEGA SPORAZUMA**

*14. člen*

Vsaka stranka lahko odstopi od tega okvirnega sporazuma:

1. iz razlogov in po postopku, kot to določajo splošni obligacijski predpisi,
2. v primeru, kadar izvršitvena ali opustitvena ravnanja nasprotne stranke ogrožajo pravočasno, celovito in kvalitetno izpolnitev s tem okvirnim sporazumom prevzetih obveznosti in tako ravnanje stranke vpliva na dokončanje prevzetih del po tem okvirnem sporazumu (zamuda) in ima za posledico večjo materialno škodo.

*15. člen*

Naročnik lahko odstopi od okvirnega sporazuma v primeru:

1. iz razlogov iz 13. člena tega okvirnega sporazuma,
2. če je izvajalec po svoji krivdi več kot trikrat zamudil z dobavo,
3. kadar sredstva za izvedbo obveznosti iz okvirnega sporazuma niso več zagotovljena, na podlagi Zakona o izvrševanju proračuna Republike Slovenije,
4. če bo z uredbo o načinu izvajanja gospodarske javne službe rednega vzdrževanja državnih cest določeno, da bo potekala dobava prometne signalizacije in opreme na G + R cestah na območju RS preko koncesionarja za posamezno območje.

Če bo naročnik sprejel odločitev, da bo  dobava prometne signalizacije in opreme na G + R cestah na območju RS potekala preko koncesionarja za posamezno območje.

Naročnik bo v primeru odstopa od okvirnega sporazuma iz razlogov na strani izvajalca unovčil garancijo za dobro izvedbo obveznosti iz okvirnega sporazuma.

Naročnik ima pravico, potem ko odstop od okvirnega sporazuma prične učinkovati, zadržati vsa nadaljnja plačila izvajalcu za že izvedena dela do dneva odstopa od okvirnega sporazuma, dokler ne ugotovi višine vseh stroškov izvedbe, dokončanja del in odprave napak, višine kazni iz okvirnega sporazuma za zamudo oz. neizpolnitev obveznosti iz okvirnega sporazuma ter vseh drugih stroškov, ki jih je utrpel.

*16. člen*

Izvajalec lahko odstopi od okvirnega sporazuma v primeru:

1. iz razlogov iz 13. člena tega okvirnega sporazuma,
2. če pride izvajalec v položaj, da ni sposoben opraviti prevzetih del iz okvirnega sporazuma.

Zaradi neizpolnjenih obveznosti naročnika lahko izvajalec odstopi od okvirnega sporazuma šele potem, ko je dal naročniku primeren naknadni rok za izpolnitev obveznosti, ki ne sme biti krajši od 8 dni, naročnik pa niti v tem roku svojih obveznosti ni izpolnil.

*17. člen*

Odstop od okvirnega sporazuma mora stranka, ki odstopa od okvirnega sporazuma, pisno sporočiti nasprotni stranki nemudoma, najkasneje pa v roku 5 dni po nastopu razlogov, zaradi katerih odstopa od okvirnega sporazuma.

Pisno izjavo o odstopu od okvirnega sporazuma je potrebno dostaviti nasprotni stranki po pošti s povratnico.

**XI. POOBLAŠČENI PREDSTAVNIK IN STROKOVNI NADZOR**

*18. člen*

Pooblaščeni predstavnik naročnika (nosilka naročila) je ga. Karmen Praprotnik, sekretarka. Izvajalec je dolžan vso korespondenco pošiljati naročniku.

Za strokovni nadzor naročnik pooblašča podjetje DRI upravljanje investicij, Družba za razvoj infrastrukture, d.o.o., ki določa, da je:

- konzultant g. Marko Zajc, inž. grad. in

- vodja nadzora g. Martin Gorjup, dipl.inž.grad.

Predstavnik izvajalca je g./ga. ...............................................

**XII. REŠEVANJE SPOROV**

*19. člen*

Morebitne spore v zvezi z izvajanjem tega okvirnega sporazuma bosta stranki skušali rešiti sporazumno. Če spornega vprašanja ne bo možno rešiti sporazumno, lahko vsaka stranka sproži spor pri stvarno pristojnem sodišču v Ljubljani.

**XIII. KONČNE DOLOČBE**

*20. člen*

Okvirni sporazum je sklenjen z odložnim pogojem in sicer mora izvajalec za izpolnitev pogoja predložiti v roku 15 dni po prejemu podpisanega okvirnega sporazuma garancijo za dobro izvedbo obveznosti iz okvirnega sporazuma.

Če izvajalec ne bo izpolnil zahtevanih obveznosti iz prvega odstavka tega člena tega okvirnega sporazuma, se šteje, da okvirni sporazum ni bil sklenjen, naročnik pa bo unovčil Garancijo za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa okvirni sporazum učinkuje od dneva sklenitve. Kot datum sklenitve se šteje datum zadnjega podpisa strank.

*21. člen*

Okvirni sporazum je ničen, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem obveznosti iz okvirnega sporazuma,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki iz okvirnega sporazuma ali njenemu predstavniku, zastopniku ali posredniku.

Okvirni sporazum je ničen, če je sklenjen s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*22. člen*

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja okvirnega sporazuma ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili tega okvirnega sporazuma v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan trideseti dan od seznanitve s kršitvijo.

V primeru predčasnega prenehanja okvirnega sporazuma zaradi gornjih vzrokov ali drugih razlogov na strani izvajalca, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni v višini 10% vrednosti z DDV kot je določeno v 2. členu tega okvirnega sporazuma in plačilo za storjeno škodo zaradi neizpolnjevanja obveznosti okvirnega sporazuma in unovčiti dane garancije. V primeru, da škode ni možno ugotoviti, se ta obračuna v višini 10 % od vrednosti okvirnega sporazuma z DDV kot je določeno v 2. členu tega okvirnega sporazuma.

*23. člen*

Ta okvirni sporazum je napisan v treh enakih izvodih, od katerih prejme izvajalec en izvod, naročnik pa dva izvoda.

|  |  |
| --- | --- |
| ……………………………, dne ………………… | Ljubljana, dne ................................................. |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol. |
|  | direktorica |

|  |
| --- |
| VZOREC FINANČNEGA ZAVAROVANJA ZA DOBRO IZVEDBO POGODBENIH OBVEZNOSTI  |

*Glava s podatki o garantu (zavarovalnici/banki) ali SWIFT ključ*

Za: Ministrstvo za infrastrukturo,Direkcija Republike Slovenije za infrastrukturo, Tržaška 19, Ljubljana

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK ZAVAROVANJA:**       *(vpišeta se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** RS,Direkcija Republike Slovenije za infrastrukturo, Tržaška 19, Ljubljana

**OSNOVNI POSEL:** obveznost naročnika zavarovanja iz pogodbe št.       z dne       *(vpišeta se št. in datum pogodbe o izvedbi javnega naročila),* katere predmet je **XXXXXXXXXXXXXXXXXXXX.**

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant

(žig in podpis)